Andreas Bauer (ski-skakač)
Andreas Bauer je nekadašnji njemački skijaš-skakač. U Svjetskom kupu debitirao je u rodnom gradu 30. 12. 1980, a do prvog plasmana na pobjedničko postolje došao je 1. 1. 1982. u Garmisch-Partenkirchenu, kad je bio treći. Tu je 1987. došao i do jedine pobjede u karijeri. Nastupio je na dvjema Olimpijskim igrama, a najbolji pojedinačni rezultat ostvario je u Sarajevu, osvojivši 7. mjesto na velikoj skakaonici. Na svjetskim prvenstvima najbolji pojedinačni plasman mu je 18. mjesto u Lahtiju 1989. na maloj skakaonici, a na SP-u u letovima 21. mjesto iz Vikersunda 1990. Karijeru je okončao 1992. Od 2005. radio je kao trener skijaških skokova njemačke reprezentacije u nordijskoj kombinaciji. Od sezone 2011/12. do sezone 2020/21. bio je glavni trener njemačke ženske reprezentacije.